ประจำเดือนวันที่ 1-3 มาปกติวันที่ 4 แค่พอเป็นคราบๆสีน้ำตาลนิดเดียว (น้อยจนแทบไม่มี)วันที่ 5 มีตกขาวช่วงตื่นนอนตอนเช้า คิดว่าประจำเดือนหมดแล้ว แต่ก็ยังเป็นประจำเดือนอยู่ค่ะสงสัยว่าตกขาวที่ออกมาปกติไหมคะ เพราะไม่เคยเป็นพร้อมประจำเดือนเลยค่ะ
สวัสดีค่ะ Rarisa,หากประจำเดือนได้มาในช่วงวันที่ที่ควรจะมา และมานาน 5 วัน ก็ถือว่าเป็นประจำเดือนที่ปกติดีค่ะ ส่วนคราบสีน้ำตาลที่ออกในวันที่ 4 ก็น่าจะเป็นประจำเดือนที่มีปริมาณเล็กน้อยออกมา ส่วนการรมีตกขาวในวันที่ 5 ของประจำเดือน หากตกขาวสีออกขาวขุ่น หรือใส หรือเหลืองเล็กน้อย ไม่ได้มีสีเขียว-เหลืองคล้ายหนอง ไม่ได้มีกลิ่นเหม็นผิดปกติ ไม่ได้มีแสบหรือคันช่องคลอดร่วม ก็ถือเป็นตกขาวที่ปกติดีค่ะ และการที่ออกมาช่วงวันท้ายๆ ของประจำเดือน ไม่ได้ถือว่าผิดปกติอะไรค่ะแต่หากหลังจากที่ประจำเดือนหมด ยังคงมีตกขาวออกมาอีก โดยมีลักษณะผิดปกติดังกล่าวไป แนะนำควรไปพบแพทย์เพื่อตรวจหาสาเหตุค่ะ เช่น มีการติดเชื้อในช่องคลอด มีมดลูกอักเสบ เป็นต้น